《感兴二十七首 其一》
宋代·方一夔

斑斑林中雉，雌雄伺朝晖。鼓翅飞不远，山田麦苗肥。

饮啄百步飞，未暮相随归。当春哺群雏，长大各自飞。

宇宙岂不大，嗟尔为生微。穷途守一辙，毕命芝与薇。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。